OVERSIGT OVER DET KGL. DANSKE VIDENSKABERNES SELSKABS 
FORHANDLINGER. 1903. N1 
ARA PACIS AUGUSTÆ 
AF 
J. L. USSING 
(MEDDELT I MØDET DEN 9. JAN. 1903) 
Aaret 13 f. Chr. vendte August tilbage til Rom efter en 
treaarig Fraværelse derfra. Germanernes Indfald i Gallien 
og Lollius' Nederlag havde kaldt ham bort fra Rom; men 
Forholdet til Germanerne blev snart bragt i Orden, og han 
tog da fat paa den store Opgave at ordne Administrationen i 
de vestlige Provinser, Gallien og Spanien, saa at Rom kunde 
være sikker paa for Fremtiden at have tro og paalidelige 
Undersaatter der. Nu var ogsaa denne Opgave løst og han 
vendte tilbage til Hovedstaden, hvor han ventedes 1med 
Længsel. Det var en Selvfølge, at han maatte modtages paa 
det mest glimrende, og man gjorde sig Umage for at udtænke 
nye og hidtil uhørte Hædersbevisninger. Da han seks Aar 
tidligere kom tilbage fra Orienten, havde man indviet et Alter 
til Lykkens Gudinde, der havde ført ham frelst hjem, Fortunæ 
reduci; nu vilde man rejse et Alter for Freden, og Gudinden 
skulde bære hans Tilnavn, Pax Augusta, ikke med Urette, thi 
det var jo ham, der havde skænket Verden Fredens Velsig- 
nelse, som den i saa lang Tid havde savnet. Augustus gjorde 
ingen Indvending, og 4. Juli Aar 13 blev Grundstenen lagt til 
dette Alter, som dog først blev indviet halvfjerde Aar efter, 
30. Januar Aar 9. Det har været et anseligt Monument, om 
D. K. D. VID. SELSK. OVERS. 1903. 1 2 
